Diari Oficial de la Generalitat Valenciana


Sumari del DOGV 1975, del 02-03-1993 (1993/827303)

RESOLUCIÓ de 12 de gener de 1993, del Conseller d'Obres Públiques, Urbanisme i Transports, que aprova definitivament la modificació puntual del Pla General d'Ordenació Urbana de València a Borbotó, en els termes proposats per l'Ajuntament de València.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1975

Data del DOGV
:   02-03-1993

Secció del DOGV
:   ALTRES DISPOSICIONS

Número del document
:   1993/827303


Data del document
:   12-01-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 12 de gener de 1993, del Conseller d'Obres Públiques, Urbanisme i Transports, que aprova definitivament la modificació puntual del Pla General d'Ordenació Urbana de València a Borbotó, en els termes proposats per l'Ajuntament de València.  
Vist l'expedient tramés per l'Ajuntament de València, referit a la modificació puntual del Pla General d'Ordenació Urbana de València a Borbotó i,  
Vist que l'expedient es va aprovar, inicialment, el 20 de desembre de 1991 i, provisionalment, el 21 de maig de 1992.  
Vist que l'expedient s'ha tramés diligenciat com cal,, s'ha de considerar complet i tramitat d'acord amb el que estableixen els articles 114 del text refós de la Llei del Sòl i 125 i següents del Reglament de Planejament.  
Vist que València té un Pla General d'Ordenació Urbana que el Conseller d'Obres Públiques, Urbanisme i Transports va aprovar definitivament el 28 de desembre de 1988.  
Vist que la Comissió Territorial d'Urbanisme de València, en la sessió de 16 de desembre de 1992, va adoptar l'acord d'emetre un informe favorable sobre la modificació puntual proposada i va elevar l?expedient a aquest conseller perquè l'aprovàs definitivament.  
Atès que l?objecte d'aquesta modificació és implantar en sòl no urbanitzable, protecció agrícola horta, un sistema local esportiu (SP- 1) destinat a la pràctica de la pilota valenciana per a la qual cosa s'ha de construir un carrer artificial.  
Atès que d'acord amb l'article 9 de la Llei 4/1992, i com que es tracta d'un sòl especialment protegit, només pot haverhi aquesta activitat si la preveu el planejament vigent, el qual segons l'article 4.10 de les normes urbanístiques, en relació amb el 4.7. I, no permet en cap cas l?ús pretès, per la qual cosa és necessària aquesta modificació.  
Atès que d'acord amb el Decret 137/1990, en relació amb el Decret 116/1991, ambdós del Consell de la Generalitat Valenciana, la competència per a l'aprovació correspon al Conseller d'Obres Públiques, Urbanisme i Transports.  
Vistos els preceptes legals esmentats, el text refós de la Llei sobre el Règim del Sòl i Ordenació Urbana, de 26 de juny de 1992; la Llei de Procediment Administratiu; el Decret 137/1990, de 30 de juliol, del Consell de la Generalitat Valenciana, i la resta de normativa aplicable, resolc:  
Aprovar definitivament la modificació puntual del Pla General d'Ordenació Urbana de València a Borbotó, en els termes proposats per l'Ajuntament de València.  
Contra aquesta resolució, que no, exhaureix la via administrativa, es pot interposar un recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haura d'interposar en el termini de dos mesos des de la publicació de la resolució del recurs de reposició si aquesta fos expressa, o en el termini d'un any des de la data d'interposició de l?esmentat recurs de reposició si no fos motiu de resolució. Tot això sense perjudici de la interposició de qualsevol altre recurs que es considere procedent.  
València, 12 de gener- de 1993.- El Conseller d'Obres Públiques, Urbanisme i Transports: Eugenio Burriel de Orueta.